Directorul Casei de Cultură a Sindicatelor Sibiu a cerut 20.000 de euro de la om de afaceri din oraş care avea de gând să deschidă un local în clădire. I-a promis în schimb o chirie sub preţul pieţei, dar patronul a anunţat procurorii anti-corupţie.

Oamenii legii i-au dat 5.000 de euro pe care au scris „mită" cu substanţă invizibilă pentru ochi şi l-au trimis la întâlnire. Au intrat şi ei în biroul directorului după ce schimbul fusese făcut.

Uluitor este că bărbatul nu a înţeles nimic din păţania predecesorului său. Acesta a fost reţinut acum patru ani după un scenariu identic şi condamnat la şase ani de închisoare cu suspendare.